తెలంగాణలో అవా ఎనర్జీ ప్లాంట్‌
- టీఎస్‌ఐఐసీ చైర్మెన్‌తో ఎండీ భేటీ
నవతెలంగాణ,వాణిజ్యవిభాగం: అవా ఇండిస్టీస్‌ తెలంగాణలో తయారీ ప్లాంట్‌ పెట్టడానికి ముందుకొచ్చింది. ఇందుకోసం తెలంగాణ స్టేట్‌ ఇండిస్ట్రీయల్‌ ఇన్‌ఫ్రాÛస్ట్రక్చర్‌ కార్పొరేషన్‌ (టీఎస్‌ఐఐసీ) చైర్మెన్‌ జీ.బాలమల్లుతో అవా ఎనర్జీ సిస్టమ్స్‌ మేనేజింగ్‌ డైరెక్టర్‌ విజరు సారథి భేటీ అయ్యారు. అవా ఇండ్రస్టీస్‌ ఇప్పటికే డిఫెన్స్‌ పరికరాలు, ఎయిరోస్పేస్‌, షిప్పింగ్‌, రైల్వే పరికరాల ఉత్పత్తి విభాగంలో ఉంది. దాదాపు 20 ఎకరాల్లో తాము సంస్థను ఏర్పాటు చేయాలని యోచిస్తున్నామని విజరు సారథి తెలిపారు. ఇందుకోసం సంగారెడ్డి జిల్లా పటాన్‌చెరువు మండంలోని పాశమైలారం ప్రాంతంలో స్థలం కేటాయించాలని వారు కోరారు. తొలి దశలో రూ.50-75 కోట్ల పెట్టుబడి పెట్టనున్నామని వెల్లడించారు. అనంతరం మరో రూ.300 కోట్లు వ్యయం చేయనున్నామని పేర్కొన్నారు. ఈ యూనిట్‌ ద్వారా దాదాపు 1000 మందికి ఉపాధి లభించనుందన్నారు.
స్టీల్‌ ట్రేడింగ్‌ హబ్‌ కావాలి : ఎన్‌ఎక్స్‌
తెలంగాణలో స్టీల్‌ ట్రేడింగ్‌ హబ్‌ ఏర్పాటుకు స్థలం కేటాయించాలని ఎన్‌ఎక్స్‌ ప్రయివేట్‌ లిమిటెడ్‌ సంస్థ ప్రతినిధులు బాలమల్లును కలుసుకొని కోరారు. రూ.12-15 కోట్ల పెట్టుబడితో 450 మందికి ఉద్యోగాలు కల్పిస్తామని వారు ఆయనకు తెలిపారు. పరిశ్రమల ఏర్పాటుకు అన్ని విధాలా సహకరిస్తామని బాలమల్లు భరోసా ఇచ్చారు.
మీ స్నేహితులకు రికమెండ్ చెయ్యండి